Haydée Chikly

Haydeé Chikly, endemas yamada Haydée Samama Chikly Tamzali (Tunis, 23 de Ogusto de 1906 - Tunis, 20 de Ogusto de 1998), era una aktrisa, eskritora i direktora de sinema de Tunesia. Era la prima aktrisa i eskritora de sinema del Mundo Arabo.

 Biografiya 

Haydée Chikly nasio en 1906, ija del mudir de sinema tunesiano Albert Samama-Chikli i de Bianca Ferrero, una italiana nasida en Savoya. El nono de Chikly, David Samama, era un saraf del Bey de Tunesia, el kualo establesio el buro ke oy endiya es el Banko de Tunesia.Haydée Chikly – Women Film Pioneers Project. Universita de Columbia

 Kariera 

El empesijo de la kariera komo aktrisa de Chikly era en 1921, enel filmo echo por el su padre, Zohra, enel kualo era la aktrisa prinsipala. El filmo kurto es konsiderado el primer filmo echo en TunesiaAlbert Samama Chikly (Samama-Chikli). Victorian Cinema  i era apresentado enel sinema Omnia Pathé de Tunis el 21 de desiembre de 1922.Pouillon, François. Dictionnaire des orientalistes de langue française. Ed. Karthala. Paris, 2008. ISBN 978-2-845-86802-1Haydée Tamzali, la première princesse du grand écran. La Presse de Tunisie  El mudir amerikano Rex Ingram, el kualo se topava en Tunesia aziendo el su filmo El arabo, le echo el ojo i demanda para eya si kere ser aktrisa enel su filmo.  El padre de Chikly se refuzava, ma diskues acheto, ma no desho ke la su ija aziera karriera en Hollywood, deke era una manseva de edad de 15 anyos. En 1923 Pour Carthage. Les Annales coloniales. ., Chikly izo un muevo filmo del su padre, La Fille de Carthage, enel kualo endemas lavoro komo eskritora del dialog del filmo, el kualo era el primer filmo lungo de Tunesia dirijado por un tunesiano.La communauté juive dans le cinéma tunisien. Confluences Méditerranée .

En 1929, se espozo kon el Ardjeliano Khellil Tamzali i kon el bivio en Ardjelia, ande eskrivia i lavorava komo sekreter de la Kruz Kolorada i prezidenta de la Liga en Kontro del Kanser, komo kuenta enel su livro Images retrouvées.

En los anyos 1990 abolto a Tunesia, ande lavoro eskriviendo kuentos para el djurnal La Presse de Tunisie ke eran publikados kada alhad. Endemas eskrivio un livro ensima de la kuzina del Magreb kon 444 rechetas de Tunesia, Ardjelia i Maroko; de estas, 33 eran de kuskus.Tamzali, Haydée. La cuisine en Afrique du Nord. Pais. Vilo. 1999. ISBN 978-0-905-50054-6 En 1996, el mudir tunesiano Mahmoud Ben Mahmoud dirijo filmo kurto de 29 minutos yamado Albert Samama Chikli, ce merveilleux fou filmant avec ses drôles de machines ("Albert Samama Chikli, este divane aziendo filmos kon las sus divertyentes makinetas") enel kualo kuenta la vida del padre del sinema de Tunesia, Albert Samama-Chikli, espesialmente de imejes de sus filmos i de entrevistas kon Haydée.

 Filmografiya 

 Zohra de Albert Samama-Chikli (1922)
 Aïn el Ghazal/La Fille de Carthage de Albert Samama-Chikli (1923)
 The Arab de Rex Ingram (1924)
 Un été à La Goulette de Férid Boughedir (1996)

Ovras

Images retrouvées, 1992
La cuisine en Afrique du Nord : 444 recettes tunisiennes, algériennes et marocaines dont 33 couscous, 1999

 Referensias 

Kateggoría:Aktrisas de sinema
Kateggoría:Sefardis
Kateggoría:Djudios de Tunesia